Palms Music - Продуцентска къща

Есмералда – Парижката Света Богородица
2023-05-09 08:00 - 2023-05-11 17:00 (Europe/Sofia)
Рок операта „Есмералда – Парижката Света Богородица“ на Старозагорската опера представя най-четеното произведение на Виктор Юго по изключително модерен начин. Самият автор считал, че “Парижката Света Богородица” може да послужи като основа за опера и дори той написал либрето за нея. Оркестрацията за голям симфоничен оркестър и рок група е на Людмил Горчев. Либретото е написано от Люк Пламондон. В ролята на Есмералда е Михаела Филева, Борис Тасков ще бъде в ролята на Квазимодо, Николай Моцов – в ролята на Грeнгоар, Марин Русинов – Фроло. Участват още Богомил Спиров, Гергана Николаев, Александър Панайотов, оркестър, рок група, хор, балет, деца от Детско-юношеската студия за опера и балет на Държавна опера-Стара Загора, представители на Прабългарската школа за оцеляване „Бага-Тур”. Режисьор на спектакъла е Виолета Горчева, диригент Владимир Бошнаков, хореограф е световноизвестният Марио Пиаца, автор на сценографията и костюмите е Денис Иванов, хормайстор Младен Станев, художественият превод е на поета Йордан Пеев.
